Օգոստոս 1943ին, Երկրորդ Աշխարհամարտի բուռն օրերուն, երբ ահաւոր թափով կը բնաջնջուէին հրեաները, Ուինսթըն Չըրչիլ, իմացած ըլլալով, թէ ինչ տեղի կ’ունենար, ձայնասփիւռէն խօսուած իր ճառին մէջ ըսած էր, որ «կը գտնուինք անուն չունեցող ոճիրի մը ներկայութեան»: Չորս ամիս ետք Ռաֆայէլ Լեմքին դարբնեց génocide եզրը (զոր թարգմանեցինք ցեղասպանութիւն): Լեմքին եզրը գործածած էր 1943ին գրուած գիրքի մը մէջ, Axis Rule in Occupied Europe (Առանցքի կարգը Գրաւեալ Եւրոպայի մէջ) եւ լոյս տեսած տարի մը ետք: